आईजी ने कहा कि उच्च न्यायालय द्वारा हाल ही में अपने निर्णय में मैसेज फारवर्ड करना अपराध माना जायेगा और उसके लिये संबंधित व्यक्ति जिम्मेदार होगा। उन्होंने कहा कि वर्तमान में विभिन्न प्रकार के भ्रम फैलाने वाले मैसेज विभिन्न व्यक्तियों द्वारा डाले जा रह हैं। उन्होंने अपील की है कि बच्चा चोरी करने वाले, बंगलादेशी व छैमार गिरोह तथा आपराधिक समूह के क्षेत्र में आकर अपराध करने संबध्ंाी मैसेज सावधानीपूर्वक पढ़े। इसके बाद उसकी पुष्टि करने के बाद ही अग्रसारित करें। उन्होंने बताया कि पुलिस विभाग द्वारा कुमाऊं परिक्षेत्र व थाना स्तर पर सोशल मीडिया सेल के माध्यम से भ्रम फैलाने वाले लोगों के खिलाफ उनको चिन्हित कर उनके विरुद्ध कार्रवाई की जा रही है। बीते दिनों चंपावत में बस दुर्घटना की सोशल मीडिया में अफवाह फैलाने पर तीन व्यक्तियों के खिलाफ वैधानिक कार्रवाई की जा चुकी है। आने वाले दिनों में हर सख्ती से कार्रवाई की जायेगी। उन्होंने आपराधिक घटनायें संज्ञान में आने पर पुलिस के विभिन्न नंबरों सहित महिला हैल्प लाइन को सूचना दें। इसके लिये ऊधमसिंह नगर में महिला हेल्प लाइन 05944-1090 जिला नियंत्रण कक्ष मोबाइल नम्बर 9411112980, नैनीताल जिले में महिला हेल्प लाइन 05942-1090 तथा मोबाइल नम्बर 9411112979, अल्मोड़ा जनपद में महिला हेल्प लाइन 05962-1090 व मोबाइल नम्बर 9411112981, चंपावत जनपद में महिला हेल्प लाइन नम्बर 05965-1090 व मोबाइल नम्बर 9411112984, पिथौरागढ़ जनपद में महिला हेल्प लाइन नम्बर 05964-1090 मोबाइल नम्बर 9411112982, बागेश्वर जनपद में महिला हेल्प लाइन नम्बर 05963-1090 व मोबाइल नम्बर 9411112983 मे सूचना दी जा सकती है। उन्होंने कहा है कि किसी भी व्यक्ति को तथाकथित आपराधिक समूह के विरुद्ध कानून हाथ में लेकर कार्रवाई करने की अनुमति नहीं दी जायेगी।